OpenLLM-France/wikimedia huggingface dataset:
# Zezidio

Zezidioa edo kuskuilua intsektuen, artropodoen, nematodoen, bakterien edo onddoen eraginez, landare-organo batean sortzen den koskor edo eskrezentzia da. Quercus familiako zuhaitzetan (haritz, arte, artelatz, erkametz...) azaltzen direnei kuku-sagar deritze.
Koskorra begetalak parasitoaren presentziaz babesteko sortutako tumore onbera gisako ehuna da. Koxkor horiek landarearen meristemoetan, ehuna azkar hazten diren zeluletan sortzen dituzte, zurtoin, adaxka, kimu berri eta hostoetan eta hainbat forma har dezakete. Landarearentzat eraso edo infekzioa isolatzen du eta erasotzailearentzat eta haren larbentzat gordelekua eta elikagaia da. Intsektuek landarearen hazkundea edo zelula-banaketa azkartzen den unean, udaberrian alegia, sortarazten dituzte.
Landareetan zezidioak sortzen dituztenen artean hauek daude:
* intsektuak: zinipido listorra, hainbat diptero (Cecidomyiidae eta Tephritidae), landare-zorri eta psilidoak;
* onddoak: Gymnosporangium;
* bakterioak: Agrobacterium tumefaciens;
* birusak;
* landareak: Viscum.

## Galeria

* Zezidioa astigarra hostoan
* Diplolepis rosae zezidioa basa larrosan
* Andricus fecundator
* Andricus quercuscalicis
* Andricus quercuscalicis
* Neuroterus albipes forma laeviusculus
* Zezidioa eukalipto hostoan
* Andricus kollari
* Andricus lignicola haritz kandudunean
* Gymnosporangium
* Zezidioa euli baten irteera zuloarekin eta beste bat Phoma gallorum onddo erasoarekin
* Cynips divisa haritz kandudunean
* Zezidioak irteerako zuloarekin
* Pineapple gall on Sitka Spruce caused by Adelges abietis.
* Developing Pineapple pseudocone galls on Norway Spruce
* Goldenrod
* Haritza hainbat sagar-kukurekin
* Sagar-kukuak haritzean
* Eriophyes tiliae tiliae
* Zezidioak mertxika hostoan
* Andricus kollari
* Zezidioa eukaliptoan
* Leptocybe invasa eukaliptoan

## Erabilera

Kuku-sagarrek tanino asko dituzte; hori dela eta antzinatik astringentetzat erabili izan dira, eta, batez ere, larruak ontzeko eta tinta nahiz koloratzaileak egiteko.

## Erreferentziak

* ↑ «Kuskuilu». Euskaltzaindiaren Hiztegia. (Noiz kontsultatua: 2024-10-27.)
* ↑ «Kuku-sagar». Euskaltzaindiaren Hiztegia. (Noiz kontsultatua: 2024-10-27.)
* ↑ Aristi mesofitikoa. Bizkaia21, 35 or..
* ↑ (Ingelesez) Preparation of ink. Mount Athos monasterioa.
* Datuak: Q224107
* Multimedia: Galls / Q224107
# Mexikoko Sari Nagusia

Mexikoko Sari Nagusia Mexiko hirian eraikitako Rodriguez anaiak zirkuituan ospatzen zen 1 Formulako lasterketa zen, azkenekoa 1992an.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 1963 | Mexiko | Jim Clark | Jack Brabham | Richie Ginther |
| 1964 | Mexiko | Dan Gurney | John Surtees | Lorenzo Bandini |
| 1965 | Mexiko | Richie Ginther | Dan Gurney | Mike Spence |
| 1966 | Mexiko | John Surtees | Jack Brabham | Denny Hulme |
| 1967 | Mexiko | Jim Clark | Jack Brabham | Denny Hulme |
| 1968 | Mexiko | Graham Hill | Bruce McLaren | Jackie Oliver |
| 1969 | Mexiko | Denny Hulme | Jacky Ickx | Jack Brabham |
| 1970 | Mexiko | Jacky Ickx | Clay Regazzoni | Denny Hulme |
| Ez da gehiago antolatua izan (1971-1985) |||||
| 1986 | Mexiko | Gerhard Berger | Alain Prost | Ayrton Senna |
| 1987 | Mexiko | Nigel Mansell | Nelson Piquet | Riccardo Patrese |
| 1988 | Mexiko | Alain Prost | Ayrton Senna | Gerhard Berger |
| 1989 | Mexiko | Ayrton Senna | Riccardo Patrese | Michele Alboreto |
| 1990 | Mexiko | Alain Prost | Nigel Mansell | Gerhard Berger |
| 1991 | Mexiko | Riccardo Patrese | Nigel Mansell | Ayrton Senna |
| 1992 | Mexiko | Nigel Mansell | Riccardo Patrese | Michael Schumacher |
| Ez da gehiago antolatua izan (1992-?) |||||

## Kanpo estekak

* Datuak: Q8109
* Multimedia: Mexican Grand Prix / Q8109
# Annie Foore

Francisca Johanna Jacoba Alberta IJzerman-Junius (Tiel, 1847ko martxoaren 26a – Batavia, 1890eko ekainaren 2a), Annie Foore izengoitiaz ezagunagoa, Ekialdeko Herbeheretar Indietan bizi zen herbeheretar idazlea izan zen, kolonia horretan lan egin zuen europar emakume idazlerik garrantzitsuenetako bat.

## Bizitza

Franciscu Johannes Jacobus Albertus Junius eta Anna Maria Titia Burhoven Viëtorren alaba eta Johanna van Woude idazlearen ahizpa, Tielen jaio zen eta Francisca Johanna Jacoba Alberta Junius jarri zioten izena. 1873an Jan Willem IJzerman ingeniariarekin ezkondu zen eta Indonesiara joan zen bizitzera, senarrak han lan egiten baitzuen trenbideen eraikuntzan.
Batavian hil zen 1890ean, ebakuntza baten ondoren, eta Tanah Abang hilerrian lurperatu zuten.

## Lanak

* Florence's droom (1872)
* Vrijheidszin en dwingelandij, de strijd der vaderen tegen Spanje (hiru liburukitan, 1873)
* Eén maar deelbaar (1875)
* De koloniaal en zijn overste (bi liburukitan, 1876)
* De van Sons (bi liburukitan, 1881)
* Uit ons Indisch familieleven (1887)
* Indische huwelijken (1887)
* Bogoriana (1890)

## Erreferentziak

* 1 2 3 (Nederlanderaz) Nieuwenhuys, Rob. (1972). «Annie Foore» Oost-Indische spiegel: 227. (Noiz kontsultatua: 2024-10-27).
* ↑ (Ingelesez) Van der Grijp, Paul. (2009). Art and Exoticism: An Anthropology of the Yearning for Authenticity. LIT Verlag Münster, 79 or. ISBN 978-3825816674. (Noiz kontsultatua: 2024-10-27).
* ↑ (Nederlanderaz) Zuidema, E. (1921). «Ijzerman, Francisca Johanna Jacoba Alberta» Nieuw Nederlandsch biografisch woordenboek 5 (Noiz kontsultatua: 2024-10-27).
* ↑ (Nederlanderaz) Post, Walter. «Oude Bekenden 18: de kiem voor een Indische roman lag aan de Havendijk 2» De Tielenaar 2019-12-28 (Noiz kontsultatua: 2024-10-27).

## Kanpo estekak

* Datuak: Q2402210
* Multimedia: Annie Foore / Q2402210
# PortAventura World

PortAventura World Saloun eta Vila-secan (Tarragona, Katalunia) dagoen konplexu turistikoa da. Bi parke tematiko (PortAventura Park eta Ferrari Land), ur-parke bat (PortAventura Caribe Aquatic Park), golf-zelai bat (PortAventura Golf) eta bost hotel tematiko ditu. Urtero 4 milioi bisitari baino gehiago hartzen dituelarik, PortAventura Park Espainiako parke tematiko bisitatuena da, eta Europako bisitatuenetan seigarrena. 1995ean Generalitat de Catalunyak sustatu ondoren zabaldu zituen ateak lehen aldiz. 1998. urtean, Universal Studios parke tematiko honen akziodun bihurtu zen eta Universal's Port Aventura deitu zen (1999). 2005. urtean la Caixak, Criteriaren bidez, NBC Universal enpresako akzio guztien kontrola hartu zuen, berriro Port Aventura deiturik. Konplexu honek gaur egun; hotelak, ur-parkeak, golf parkeak, hondartza kluba, batzar zentroa eta proiektu gehiago ditu martxan. Hainbat erreforma izan ditu sortu zenetik.

## Kudeaketa

Tussauds Taldea, Anheuser Busch, Fecsa eta la Caixak bultzatu eta eraiki zuten. Hasieran, "Tibi Gardens" deitzetik, "Port Aventura" deitzera pasatu zen. 300 milioi eurorekin inauguratu zen.

## Bilakaera

Aisialdi konplexu hau, atrakzio parke bezala sortu zen. Gaur egungo Port Aventuraren kokapenean, Euro Disney Resort-a sortu nahi zuten, baina Parisen esertzea erabaki zuten azkenik. Ateak ireki zituenean, 5 area tematiko zituen: Mediterrània, Polynesia, China, México eta Far West.

## Atrakzioen laburpen taula

Port Aventurako atrakzio nagusiak :
| Izena | Eraikitzailea | Gehienezko abiadura (km/o) | Altuera (m) | Luzera (m) | Inaugurazioa (urtea) |
| Shambhala | B&M | 134 | 76 | 1.650 | 2012 |
| Dragon Khan | B&M | 110 | 45 | 1.270 | 1995 |
| Furius Baco | Intamin AG | 135 | 16 | 850 | 2007 |
| Hurakan Condor | Intamin AG | 115 | 100 | 200 | 2005 |
| Stampida | CCI | 75 | 26 | 954 | 1997 |
| Tomahawk | CCI | 48 | 13,5 | 440 | 1997 |
| El Diablo - Tren de la Mina | Arrow Dynamics | 60 | 16,5 | 970 | 1995 |
| Tutuki Splash | Intamin AG | 56 | 15 | 438 | 1995 |
| Silver River Flume | Mack Rides | 55 | 16 | 689 | 1995 |
| Tami Tami | Vekoma | 35 | 8,5 | 207 | 1998 |
| Grand Canyon Rapids | Intamin AG | 15 | - | 465 | 1995 |
| Ferrocarril Tour | Severn Lamb | 11 | - | 2.300 | 1995 |

## Argazki galeria

* La Laguna de Woody, PortAventura Caribe Aquatic Park
* Hotel Port Aventura.
* Chinako umeen parkea
* Chinako sarrera Polynesiatik
* Dragon Khan-eko ikuspegia
* Zero-g roll.
* Grand Canyon Rapids maldetatik.
* Far West-eko dekorazioa PortAventuraren 15 urte urrenean.
* Kon-Tiki Wave.
* Tutuki Splash-en jaitsiera.
* Red Force & Thrill Towers, Ferrari Land
* Hotel Gold River
* PortAventura Caribe Aquatic Park
* Mansión de Lucy
* Red Force, Ferrari Land

## Erreferentziak

* ↑ (Gaztelaniaz) «Port Aventura - Atracciones, horarios y precios de Port Aventura» www.disfrutabarcelona.com (Noiz kontsultatua: 2022-10-14).
* ↑ Pearson Completes Tussauds Group Disposal, 19-10-1998, pearson.com
* ↑ Pearson raises pounds 58m on sale of Spanish theme park stake, 23-06-1998, independent.co.uk

## Kanpo estekak

* Datuak: Q908792
* Multimedia: PortAventura World / Q908792
# Læsø

Læsø, Danimarkako uharte bat da, Kattegat itsasartean eta Jutlandia penintsularen ipar-ekialdean eta Danimarkako lur lehorretik 19 kilometro itsasoan barna.
2024an 1.759 biztanle zituen.
Maiz, uhartea Eskandinaviar mitologian aipatua da.
# Saltholm

Saltholm, Danimarkako uharte bat da, Danimarka eta Suedia banatzen dituen Øresund itsasartean. Kopenhage eta Malmö hirien artean dago, eta hegoaldean Øresund zubia du.
2021ean 2 biztanle zituen.
# Ven (uhartea)

Ven, Suediako uharte bat da, Danimarka eta Suedia banatzen dituen Øresund itsasartean.
2020an 371 biztanle zituen.
* Datuak: Q509682
* Multimedia: Ven (Oresund) / Q509682
# Gutasaga

Gutasaga edo Gutasagan, Suediako Gotland eskualdearen kristautasun aurreko historia kontatzen duen saga bat da.
XIII. mendean jasoa izan eta gair egun 1350ean datatutako Codex Holm. B 64 ale bakarra besterik ez da gelditzen.
# Txato Nuñez

Jose Maria Nuñez Urrezola (Tolosa, Gipuzkoa, 1952ko urtarrilaren 22a), ezizenez Txato Nuñez, futbol jokalari ohia da, ezker atzelari lanetan aritzen zena. Bilbao Athletic, Athletic Club, Sporting de Gijón eta Sestaon aritu zen. Athleticekin bi Liga (1982-83 eta 1983-84), Kopa bat (1983-84) eta Superkopa bat (1984-85) irabazi zituen.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 3. | 1971/72 | 2 | 0 | 1 | 0 | - | - | - | - | - | - | - | - | 3 | 0 |
| Bilbao Athletic | 3. | 1972/73 | 29 | 0 | 3 | 0 | - | - | - | - | - | - | - | - | 32 | 0 |
| Bilbao Athletic | Denera | Denera | 31 | 0 | 4 | 0 | - | - | - | - | - | - | - | - | 35 | 0 |
| Athletic | 1. | 1973/74 | 0 | 0 | 0 | 0 | - | - | - | - | 0 | 0 | - | - | 0 | 0 |
| Athletic | 1. | 1974/75 | 4 | 0 | 0 | 0 | - | - | - | - | - | - | - | - | 4 | 0 |
| Athletic | 1. | 1975/76 | 1 | 0 | 2 | 0 | - | - | - | - | - | - | - | - | 3 | 0 |
| Athletic | Denera | Denera | 5 | 0 | 2 | 0 | - | - | - | - | 0 | 0 | - | - | 7 | 0 |
| Sporting | 2. | 1976/77 | 31 | 0 | 5 | 0 | - | - | - | - | - | - | - | - | 36 | 0 |
| Sporting | 1. | 1977/78 | 20 | 0 | 11 | 0 | - | - | - | - | - | - | - | - | 31 | 0 |
| Sporting | Denera | Denera | 51 | 0 | 16 | 0 | - | - | - | - | - | - | - | - | 67 | 0 |
| Athletic | 1. | 1978/79 | 20 | 0 | 4 | 0 | - | - | 2 | 0 | - | - | - | - | 26 | 0 |
| Athletic | 1. | 1979/80 | 10 | 0 | 7 | 0 | - | - | - | - | - | - | - | - | 17 | 0 |
| Athletic | 1. | 1980/81 | 33 | 1 | 9 | 0 | - | - | - | - | - | - | - | - | 42 | 1 |
| Athletic | 1. | 1981/82 | 24 | 1 | 5 | 0 | - | - | - | - | - | - | - | - | 29 | 1 |
| Athletic | 1. | 1982/83 | 30 | 0 | 11 | 0 | - | - | 2 | 0 | - | - | - | - | 43 | 0 |
| Athletic | 1. | 1983/84 | 20 | 0 | 7 | 0 | 4 | 0 | - | - | - | - | 0 | 0 | 31 | 0 |
| Athletic | 1. | 1984/85 | 17 | 0 | 11 | 0 | 2 | 0 | - | - | - | - | - | - | 30 | 0 |
| Athletic | 1. | 1985/86 | 18 | 0 | 6 | 0 | - | - | 3 | 0 | - | - | - | - | 27 | 0 |
| Athletic | Denera | Denera | 172 | 2 | 60 | 0 | 6 | 0 | 7 | 0 | - | - | 0 | 0 | 245 | 2 |
| Sestao | 2. | 1986/87 | 37 | 0 | 2 | 0 | - | - | - | - | - | - | - | - | 39 | 0 |
| Sestao | 2. | 1987/88 | 30 | 0 | 2 | 0 | - | - | - | - | - | - | - | - | 32 | 0 |
| Sestao | Denera | Denera | 67 | 0 | 4 | 0 | - | - | - | - | - | - | - | - | 71 | 0 |
| Ibilbide osoan | Ibilbide osoan | Ibilbide osoan | 326 | 2 | 86 | 0 | 6 | 0 | 7 | 0 | 0 | 0 | 0 | 0 | 425 | 2 |

## Kanpo estekak

* Fitxa - www.athletic-club.eus
* (Gaztelaniaz) José María Núñez Urrezola
* Datuak: Q3810519
# 1235
## Jaiotzak

* Plaisance Antiokiakoa, Zipreko Erresumako erregina ezkontidea eta Zipreko eta Jerusalemgo Erresuma Latindarrako erregeordea

## Heriotzak

* Irailaren 21a – Andres II.a Hungariakoa, Hungaria eta Kroaziako erregea.

## Kanpo estekak

* Datuak: Q5425
* Multimedia: 1235 / Q5425
# 1261
## Gertaerak

Danimarkaren koronoak Groenlandia menpekotasunean jartzen du.

## Jaiotzak

* Urriaren 9a – Dionisio I.a Portugalgoa, Portugalgo erregea (h. 1325).
* Daniel I.a Moskukoa, Moskuko lehen printzea (h. 1303).

## Heriotzak

* Maiatzaren 25a – Alexandro IV.a, Aita santua.
* Ekainaren 10a – Matilda Brandenburgokoa, Brunswick-Lüneburgeko lehen dukesa ezkontidea (j. c. 1210).
* Irailaren 22tik 27ra bitartean – Plaisance Antiokiakoa, Zipreko Erresumako erregina ezkontidea eta Zipreko eta Jerusalemgo Erresuma Latindarrako erregeordea (j. c. 1235).
* Azaroaren 2a – Bettisia Gozzadini, boloniar legelaria, Unibertsitate batean irakasle egondako lehen emakumetzat hartua (j. 1209).
* Qin Jiushao, txinatar matematikari, asmatzaile, politikari eta egilea (j. c. 1202).

## Kanpo estekak

* Datuak: Q5509
* Multimedia: 1261 / Q5509
# Tretatxu

Batxi (Bauptista) Landa Elortegi (Elizaren erregistroan 'Erorttegui') Tretatxu (Larrauri 1716ko urriaren 28a - Valladolid, 1761) ahozko euskal literaturara igaro zen bidelapurra izan zen.

## Bizitza

1716an Larrauriko, Mungialdeko, Landa oinetxean jaio zen, eta 1751ko irailaren 9an hasi zuen ahozko literaturak jasoko zuen bere ibilbidea, beste hiru lagunekin Bilbotik irten zenean lapurgintzari ekiteko asmoz.
1733ko apirilaren 27an Magdalena Amezaga Arriagarekin (bere herriko neska gaztearekin, 1718-06-22an jaioa) ezkondu egin zen Larraurin bertan. Alaba bat eta bi seme izan zituzten.
Karrera laburra egin zuen, 1753an atxilotu baitzuten –zortzi urte geroago hil zen Valladolideko espetxean, nola ez dakigula–. Bi urtez ia etengabe hamaika lapurreta, segada hilgarri eta ihesalditan ibili zen, batez ere Bizkaia eta Araba arteko mendateetan mandazainei bidera irtenda, eta baita abadeen etxeak asaltatzen eta agian kontrabando jardunean ere, Baionan, Ataunen, Bermeon, Iruñean, Urkiolan, Azpeitian... Fiskalak zazpi ekintza leporatu zizkion, baina askoz gehiagotan parte hartu zuela aditzera eman zuen; Bizkaiko korrejidoreak heriotza zigorrera kondenatu nahi zuen horiengatik.
1761eko irailaren 7an, Bautista Landa Tretatxu bidelapurra hil zen, Valladolideko ziega batean preso.

## Kopla zaharrak

Bide lapurra laudatzen duten herri-kopla zaharrak:
| « | Tretatxu Larrauriko Landako semie Bizkaiko lapur danen Gobernadorie | » |

## Erreferentziak

* ↑ «Tretatxu, lapurren gobernadorea» Argia (Noiz kontsultatua: 2021-09-07).
* ↑ https://www.argia.eus/efemerideen-kanala/bautista-landa-tretatxu-bidelapurra-hil-zen-valladolideko-ziega-batean-preso

## Bibliografia

* Hektor Ortega. Tretatxu, lapurren gobernadorea. Txertoa, 2018.

## Kanpo estekak

* Datuak: Q108440771
# Vanessa Springora

Vanessa Springora (Paris, 1972ko martxoaren 16a ) editore eta idazle frantsesa da .

## Biografia

Springorak Le Consentement izeneko liburu autobiografikoa kaleratu zuen 2020an. Bertan Gabriel Matzneff idazleari sexu abusuak egitea leporatzen dio. Liburuak erantzun sendoa izan zuen, MeToo mugimenduaren baitan eta areago literaturaren zirkulu frantziarretan. Alderdi biografikotik, 14 urte zituenean ordurako gizon heldua zen Gabriel Matzneff idazlearekin harremana hasi zuen. Biktima izatearen kontzientzia eza eta ondoren jasandako sufrikario psikologikoa deskribatu izan ditu Springorak. Liburuan oinarrituta filma egin zen 2023an.

### Ibilbide profesionala

Springorak Parisko Lycée Fénelon- en ikasi zuen lehenbizi eta gero literatura ikasi zuen Paris-Sorbona unibertsitatean. 2003an prestakuntza osagarria egin zuen Institut national de l'audiovisuel-en eta film dokumental bat sortu zuen. 2006tik aurrera editore eta argitalpen laguntzaile gisa lan egin zuen Éditions Julliard liburu-argitaletxean. Horrez gain, 2010az geroztik Mazarine Pingeot eta Sophie Nordmann-ek zuzendutako “Nouvelles Mythologies” saila editatu du Éditions Robert Laffont- en. 2019ko abenduaz geroztik Julliard-eko argitalpen negozioa zuzentzen du.

## Erreferentziak

* ↑ Bereziartua, Gorka. (2020). «Frantziako mundu literarioak urtetan babestu duen pedofiloa» Argia (Noiz kontsultatua: 2023-06-04).
* ↑ «Springora: onespena, abusua, literatura» basilika.eus (Basilika - Zeelanda Berria (podkast)) (Noiz kontsultatua: 2023-06-04).
* ↑ (Frantsesez) Lévesque, François. (2024-02-23). ««Le consentement», ou la pédophilie déparée de son aura littéraire» Le Devoir (Noiz kontsultatua: 2024-10-28).

## Kanpo estekak

* Datuak: Q79940966
* Multimedia: Vanessa Springora / Q79940966
# Puy Oria

Puy Oria Rubio (Torres del Río, 1962) nafar zinema ekoizlea da, Oria Films enpresako burua.

## Bizitza

1986an Filosofia eta Hezkuntza Zientzietan lizentziatu zen Nafarroako Unibertsitatean. Ingurumen-hezkuntzaren arloan egiten zuen lan, Elias Kerexeta ekoizleak Las cartas de Aloun lan egiteko kontratatu zuen arte:
   Kamera, gutxi gorabehera, erabiltzen banekien, eta pertsona immigranteen bizipenak grabatzeko aukera eskaini zidaten. Iruñean nuen lanean hilabete bateko eszedentzia eskatu nuen: hiru hilabeterako joan nintzen.
Ondoren, Madrilera joan zen bizitzera eta harrezkero zinema munduan lan egin du, El sol del membrillo (1990), Jamón, jamón (1992), Días contados, La pasión turca, Historias del Kronen (1994), Profundo Carmesí (1996), Secretos del Corazón (1996) Silencio Roto (2001), eta beste hainbat film eginez.
1999an, Montxo Armendárizekin batera Oria Films ekoiztetxea sortu zuen, eta ondoren, 2017an, ConsultOriaFilms aholkularitza. Espainiako Zinema Akademiaren kidea da. 2007tik 2018ra Madrilgo Ikus-entzunezkoen Elkartearen presidentea izan zen eta 2018an Ekoizle Independente Federatuen presidente hautatu zuten, kargu hori izan zuen lehen emakumea izanik.

## Sariak eta Aitortzak

* 2006an Obaban egindako lanagatik Goya Sarietarako izendatu zuten.
* 2015ean Humans Fest jaialdian “Pau i Justicia” saria.
* 2019an Zinemakumeak gara! jaialdian "Simone de Beauvoir" saria irabazi zuen.

## Erreferentziak

* 1 2 3 4 5 6 ««Ez zitzaidan industria interesatzen; zinema egin nahi nuen»» Berria 2024-10-27 (Noiz kontsultatua: 2024-10-27).
* ↑ (Gaztelaniaz) Festival de Almeria. (2017-11-20). Los futuros cineastas aprenden los secretos de la producción de mano de Puy Oria. .
* ↑ (Gaztelaniaz) RTVE.es. (2011-4-25). Montxo Armendáriz, el contador de historias. .
* 1 2 3 (Gaztelaniaz) Puy Oria Rubio. Dirección General de Cultura - Institución Príncipe de Viana.
* ↑ (Gaztelaniaz) Montxo Armendáriz y Puy Oria recibirán el Premio Pau i Justícia en la séptima edición de Humans Fest - Fundacion por la justicia. 2015-12-03 (Noiz kontsultatua: 2024-10-27).

## Kanpo estekak

* Datuak: Q95808940
# Mikel Telleria

    Artikulu hau musikariari buruzkoa da; beste esanahietarako, ikus «Telleria».
Mikel Telleria Mugika (Idiazabal, Gipuzkoa, 1960) Euskal bakarlari eta musikaria da.

## Diskografia

* Deklarazioa (1999, Gaztelupeko Hotsak)
* Zaldiak Hartuta (2002, Kuma Diskak)
* Zumeta (2022) Jose Luis Zumeta margolariaren omenezko diskoa.

## Kanpo estekak

* Datuak: Q12263636
# Henry Lawson

Henry Archibald Hertzberg Lawson (Grenfell goldfields, Hegoaldeko Gales Berria, 1867ko ekainaren 17a – Sydney, 1922ko irailaren 2a) australiar idazlea izan zen.
Meatzari norvegiar baten eta feminista australiar baten semea izan zen. Infekzio baten ondorioz gorra geratu zen nerabezaroan. Nazionalista eta errepublikarra izan zen eta The Bulletin egunkarian idatzi ohi zuen. Bere lanak australiar ingelesa ezagun egin zuen. Olerki eta ipuin ugari idatzi zituen 1890eko hamarkadan, eta, ondoren, bere lana murriztu egin zen alkoholismo eta gaixotasun mentalen ondorioz. Batzuetan hondatuta egon zen eta denbora eman zuen Darlinghursteko kartzelan eta ospitale psikiatrikoetan. Hil ondoren, estatu-hileta bat jaso zuen lehen australiarra izan zen.

## Lanak

* Short Stories in Prose and Verse (1894) - ipuinak, prosa, poesia
* While the Billy Boils (1896) - ipuinak
* In the Days When the World was Wide and Other Verses (1896) - poesia
* Verses, Popular and Humorous (1900) - poesia
* On the Track (1900) - ipuinak
* Over the Sliprails (1900) - ipuinak
* On the Track, and, Over the Sliprails (1900) - ipuinak
* Popular Verses (1900) - poesia
* Humorous Verses (1900) - poesia
* The Country I Come From (1901) - ipuinak
* Joe Wilson and His Mates (1901) - ipuinak
* Children of the Bush (1902) - ipuinak, prosa, poesia
* When I Was King and Other Verses (1905) - poesia
* The Elder Son (1905) - poesia
* When I Was King (1905) - poesia
* The Romance of the Swag (1907) - ipuinak, prosa
* Send Round the Hat (1907) - ipuinak
* The Skyline Riders and Other Verses (1910) - poesia
* The Rising of the Court and Other Sketches in Prose and Verse (1910) - ipuinak, prosa, poesia
* For Australia and Other Poems (1913) - poesia
* Triangles of Life and Other Stories (1913) - ipuinak
* My Army, O, My Army! and Other Songs (1915) - poesia
* Song of the Dardanelles and Other Verses (1916) - poesia
* Selected Poems of Henry Lawson (1918) - poesia

## Ikus, gainera

* Ingelesezko literatura
* Datuak: Q453577
* Multimedia: Henry Lawson (writer) / Q453577
# Salterio

Salterio (antzinako grezieraz: ψαλτήριον, psaltērion) antzinako harizko musika tresna da, forma desberdinak izan dituena garaiaren eta lekuaren arabera. XIV-XV. mendeetan erabili zen batez ere. Plektro batez edo hatzez jotzen zen. Gaur egun salterio trapezoidala erabiltzen da, mailu txiki batzuez jotzen dena, Hungarian batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-10-31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Ttun-ttun

## Kanpo estekak

* Datuak: Q1044408
* Multimedia: Psalteries / Q1044408
# Plaisance Antiokiakoa

Plaisance Antiokiakoa (c. 1235 – Zipre, 1261eko irailaren 22tik 27ra) Zipreko Erresumako erregina ezkontidea eta Zipreko eta Jerusalemgo Erresuma Latindarrako erregeordea izan zen.
Bohemundo V.a Antiokiakoa eta Luciana Segnikoaren alaba izan zen. 1250ean Henrike I.a Ziprekoa erregearekin ezkondu zen. Haien seme Hugo II.a Zipreko errege bihurtu zen, Plaisance erregeorde zela. Plaisanceren bigarren ezkontza Joan Arsufekoarekin izan zen eta dibortzioan amaitu zuen eta 1259an baliogabetu zuten.
1258an Bohemundo VI.a Antiokiakoak Hugo II.a eta Plaisance Jerusalemera eraman zituen eta lehena errege bezala eta bigarrena erregeorde bezala onartzea eskatu zuen. Joan Ibelingoaren, Tenpluko Zaldunen eta Zaldun Teutonikoen laguntza eta Ospitaleko Zaldunen aurkakotza lortu ditut. Erregeorde gisa onartua izan ondoren, Ziprera itzuli zen, eta han hil zen.

## Genealogia

Zuhaitz genealogikoa :
Bohemond IV of Antioch
Bohemond V of Antioch
Plaisance of Gibelet
Plaisance Antiokiakoa
Hugo II.a Ziprekoa
Paul of Segni
Lucia of Segni :

## Kanpo estekak

* Datuak: Q437328